

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**15.**

**Par Ogres novada suvenīra – dekoratīvais šķīvis “Div’ dūjiņas” – godinot Latvijas Republikas proklamēšanas dienu, apstiprināšanu**

Ar Ogres novada pašvaldības domes 2023. gada 20. jūlija lēmumu “Par Ogres novada saukļa “Šeit dzimst leģendas” un suvenīru – dekoratīvie šķīvji – apstiprināšanu” (sēdes protokola izraksts Nr. 12; 31.) tika apstiprināts Ogres novada suvenīrs – dekoratīvs šķīvis, kas no priekšējās puses ietver Ogres novada raksturojošu mākslas darba reprodukciju, bet no aizmugures – Ogres novada logotipu kopā ar Ogres novada saukli, informāciju par mākslas darba autoru, darba nosaukumu un, ja zināms, informāciju par mākslas darba gadu.

Godinot Latvijas Republikas proklamēšanas dienu, Ogres dekoratīvo šķīvju kolekciju lietderīgi papildināt ar jaunu reprodukciju – 1926. gada Romana Sutas šķīvja apgleznojumu “Div’ dūjiņas”.

Latvijas Republikas Satversmē ir nostiprināts - 1918. gada 18. novembrī proklamētā Latvijas valsts ir izveidota, apvienojot latviešu vēsturiskās zemes un balstoties uz latviešu nācijas negrozāmo valstsgribu un tai neatņemamām pašnoteikšanās tiesībām, lai garantētu latviešu nācijas, tās valodas un kultūras pastāvēšanu un attīstību cauri gadsimtiem, nodrošinātu Latvijas tautas un ikviena brīvību un sekmētu labklājību. Latvijas tauta izcīnīja savu valsti Brīvības cīņās. Brīvi vēlētā [Satversmes](https://likumi.lv/ta/id/57980-latvijas-republikas-satversme) sapulcē tā nostiprināja valsts iekārtu un nolēma sev [Satversmi](https://likumi.lv/ta/id/57980-latvijas-republikas-satversme).

Izcilā latviešu mākslinieka Romana Sutas lakoniski spilgtā tautasdziesmas interpretācija pāri laikiem apliecina mūsu tautas gatavību stāties pretī svešai varai un svešām idejām.

Ņemot vērā Ogres novada Attīstības programmas (2022. – 2027.) Rīcības plāna rīcības virzienā RV 5.3. “Atpazīstamība” iekļautā uzdevuma U-13.1. “Īstenot mārketinga pasākumus, uzsverot novada augstvērtīgo dzīvesvidi, daudzveidīgo kultūras, sporta, rekreācijas un tūrisma piedāvājumu” 13.1.1. punktā “Mārketinga aktivitātes novada atpazīstamībai” noteiktos sasniedzamos rādītājus – izstrādāta jauna novada vizuālā identitāte un zīmolvedības un mārketinga stratēģija, regulāri izveidoti informatīvie materiāli dažādām mērķauditorijām, kā arī Ogres novada Ilgtspējīgas attīstības stratēģijas (2022. – 2034.) 5. punktā “Ekonomiskā specializācija” noteikto, pamatojoties uz Pašvaldību likuma 10. panta pirmās daļas 7. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada suvenīru – dekoratīvais šķīvis “Div’ dūjiņas” , godinot Latvijas Republikas proklamēšanas dienu.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)